૨૦૬ રનના લક્ષ્યાંકનો પીછો કરવા ઊતરેલી ઇંગ્લેન્ડની શરૂઆત ઘણી નબળી રહેતાં ૫૦ રનમાં પાંચ વિકેટ ગુમાવી હતી. મોઇન અલી અને બટલર ૩૬ રન જોડયા હતા જ્યારે સેમ કરન અને બટલરે ૨૮ રન જોડી ટીમનો સ્કોર ૧૦૦ રનની પાર પહોંચડયો હતો. ઇંગ્લેન્ડનો સ્કોર ૧૧૪ રન થયો ત્યારે રિચર્ડસને કરન અને પ્લંકેટને આઉટ કરી ઇંગ્લેન્ડને બેકફૂટ પર ધકેલી દીધું હતું. ઓસ્ટ્રેલિયા અંતિમ મેચમાં જીતની નજીક પહોંચી ગઈ હતી. જોકે આ સમયે બટલરે રશીદ સાથે મળી ૮૧ રનની ભાગીદારી નોંધાવી ઇંગ્લેન્ડને ફરી જીતની આશા જગાવી હતી. જીત માટે ૧૧ રન બાકી હતા ત્યારે રશીદ આઉટ થયો હતો. આ સમયે બટલરે જેક બોલ સાથે મળી ૪૮.૩ ઓવરમાં વિજય અપાવ્યો હતો.